Batagaj Alyta
Batagaj Alyta (rus. Батагай-Алыта, jak. Баатаҕай Алыыта), dar vadinama Sakyryru (jak. Саккырыыр) – gyvenvietė Rusijoje, Jakutijoje, prie Ulachan Sakyryro upės (Janos baseinas). Evenų-Bytantajaus uluso administracinis centras. 1,7 tūkst. gyventojų. Su Jakutsku susisiekiama oro transportu. Veikia mokykla-internatas (mokoma evenų kalbos), kultūros namai, biblioteka, muzikos mokykla, liaudies teatras. Mokykloje veikia krašto muziejus.